Ljubljana, marec 2015

**SPOROČILO ZA JAVNOST**

Za takojšnjo objavo

Mednarodna simulacija ZN septembra ponovno v Ljubljani

Društvo za spodbujanje in razvoj mednarodnih odnosov **MEOS** tudi letos organizira **Simulacijo Združenih narodov – SiMUN,** na katerise udeleženci z vsega sveta soočajo s kriznimi situacijami in iščejo odgovore na vprašanja iz področja mednarodnih odnosov. Letos že osma simulacija bo potekala od **22. do 26. septembra 2015,** na **Fakulteti za družbene vede v Ljubljani.**

Simulacija bo potekala v dveh organih Združenih narodov in Afriški Uniji, v katerih bodo študentje na podlagi naštudirane zunanjepolitične pozicije igrali vlogo predstavnikov držav in razpravljali o že določenih temah. V **Varnostnem svetu** se bodo udeleženci spopadali z grožnjo mednarodnega terorizma, s poudarkom na ISIS organizaciji kot globalni nevarnosti. **Svet za človekove pravice** bo razpravljal o dveh tematikah, in sicer svobodi govora v času globalizacije ter pravici do zasebnosti v digitalni dobi. Novost letošnje konference pa je **Afriška Unija,** znotraj katere bodo delegati razpravljali o ženskah kot gonilni sili trajnostnega razvoja ter grožnji, ki jo Boko Haram predstavlja za regionalni mir in stabilnost.

Po lanskoletnem uspehu krizne in novinarske ekipe, bo SiMUN tudi letos poleg vodij odborov in delegatov omogočil prijavo novinarjem, prvič pa so na voljo prijave tudi za člane krizne ekipe, ki bo poskrbela za ustvarjanje krizne situacije v varnostnem svetu. Tako bodo prijave za **vodje odborov in člane krizne ekipe** odprte **od 6. do 30. aprila**, za **delegate in člane novinarske ekipe** pa **od 11. maja do 31. maja** v prvem valu po ugodnejši ceni, kasneje pa še od **8. junija do 30. junija** v drugem.

SiMUN organizira Društvo za spodbujanje in razvoj mednarodnih odnosov (MEOS), ki je neodvisno, prostovoljno, nevladno in nepridobitno. Namen simulacije je spobujanje medkulturnega dialoga, nadgrajevanje veščin javnega nastopanja in seveda sklepanje novih prijateljstev in poznanstev.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Več informacij in podatkov o društvu, konferenci in pogojih za prijavo lahko poiščete na spletni strani: [**www.meos.si**](http://www.meos.si/simun)

Lahko nam tudi pišete na [**simun.meos@gmail.com**](mailto:simun.meos@gmail.com).

**SiMUN PR organizacijska ekipa:**

Nina Bizjak

Katja Miklavčič

Eva Sever

Loreta Stojčevski

Larisa Florjančič (telefon)

+386 41 729 727